**અટકાયતી પગલાં અને ભારતીય નાગરિક**

 **ભારતીય બંધારણ અનુસાર કેન્દ્ર સરકાર અને રાજય સરકારને વિવિધ પ્રકારના કાયદા બનાવવાની સત્તા આપેલી છે. તે મુજબ કોફે–પોસા, પાસા, પી.બી.એમ, નાસા જેવા વિવિધ કાયદાઓ કેન્દ્ર સરકાર અને અથવા રાજય સરકારે બનાવેલ છે. એજ રીતે ફોજદારી કાર્યરીતિ અધિનિયમની કલમ્** 107,110,151 **પણ અટકાયતી પગલાં લેવા માટે ઉપયોગી છે અને પોલીસ તંત્ર વારંવાર તેનો ઉપયોગ કે દુરુપયોગ કરે છે. તેજ રીતે મુંબઇ પોલીસ અધિનિયમ હેઠળ વ્યકિત ને અમુક વિસ્તારમાંથી તડીપાર કરવા અંગે વિવિધ જોગવાઇ કરેલી છે. આ દરેક કાયદા વિષેની વિગતો, તે કાયદાઓ બનાવવા પાછળના હેતુ, તે કાયદા હેઠળનાં સત્તાધિકારીઓ આવા અટકાયતી પગલાં લેવાયેલાં હોય તો પડકારવા માટે કઈ કાયદાકીય વિધિ કરવી પડે, તેની વિગતો જાણવી જરુરી છે. ઉપરાંત જયાં ઉપયોગ હોય ત્યાં દુરુપયોગ થવાનો છે તેથી આવા અટકાયતી પગલાંઓ લઈ વ્યક્તિની વ્યક્તિગત સ્વતંત્રતા ઉપર તરાપ મારવા પહેલાં કયા પ્રકારની વિધિ કરી શકાય કે જેથી સત્તાધિકારી આવા પગલાં ખોટી રીતે ન લે તે જાણવું જરુરી છે. તેજ રીતે સરકારના આ અંગેના વિવિધ પરિપત્રો જાણવા જરુરી છે. કારણકે એવું જોવામાં આવે છે કે કોર્ટના ચૂકાદાઓ અને સરકારી સૂચનાઓ ઉપર પણ સત્તાધિકારી અટકાયતી પગલાં લઈ એક વાર તો નાગરિક્ને તકલીફમાં મૂકી શકે. સાથો સાથ આગોતરા જામીન એટલે શું? તે માટે કઈ કાર્યવાહી કરવી? કયા કેસમાં આગોતરા જામીન મળી શકે. તેનો ખ્યાલ મેળવવો જરુરી છે.**

 કાયદો, કોર્ટ અને હું

 **જીંદગીમાં ઘણાં તબક્કે કાયદાના પ્રશ્ર્નો આવે છે. કયાંક કોઇ કામ કરતા કાયદો નડે છે. કયાંક કોઇ તકલીફ્માં કાયદો ઉપયોગી થાય છે. દરેક નાગરિકને કાયદો, કાયદાની વિધિ, કોર્ટ, ટ્રિબ્યુનલ, પોલીસ વગેરેની જાણકારી હોવી જરુરી છે. આપણે સવારે ઉઠીએ અને રાત્રે સુઈ જઇએ ત્યાં સુધીમાં કેટલાંય તબક્કે કાયદો કે કાયદાનાં રખેવાળો સંકળાયેલાં છે. બેંકમાં જઇએ તો તેને લગતાંય કાયદા જાણવા જરુરી છે. જીંદગીમાં વિવિધ તબક્કે અમુક પ્રશ્ર્નો આવે ત્યારે કાયદાનાં સ્નાતક બન્યા વિના તેનું નિરાકરણ કેવી રીતે લાવવું તે આ લેખ વાંચી તમે જાતે જ નક્કી કરી શકશો.પ્રશ્ર્ન: કોઇ મારી નાખવાની ધમકી આપે.ઉપાય: જે તે પોલિસ સ્ટેશનમાં જઇ લેખિતમાં ફરિયાદ આપો. ફરિયાદમાં** આરોપીનું નામ સરનામું (ન ઓળખતા હોય તો ચહેરા, શરીરનું વર્ણન), ચોક્કસ સ્થળ, સમય, પ્રસંગ, શબ્દો વગેરે લખો, સાક્ષીઓનાં નામ લખો, ફરીયાદ કોઇપણ નજીકનાં પોલીસ સ્ટેશનમાં આપી શકાય. કોઇપણ વિલંબ વિના તાત્કાલીક આપવી. મોડું થયું હોય તો તેનાં કારણો તેમાં આપવા.યોગ્ય કલમો લખાવવી. પોલીસવાળા લેવાની આનાકાની કરે તો કહેવું કે “લખી આપો કે આ ફરીયાદ લેવાશે નહીં” ત્યારબાદ તેવી નોંધ મૂકે તો રજી.એ.ડી / સ્પીડપોસ્ટથી જે તે પોલીસ સ્ટેશને તથા ઉપરી અધિકારીને મોકલી આપવી.

**પ્રશ્ર્ન: કોઇ ખોટી ફરિયાદ કરે તો?ઉપાય: ખોટી ફરીયાદ કરનાર સામે ભારતીય દંડ સંહિતાની કલમ 211 મુજબની ફરિયાદ કરી શકાય. પોલીસ તપાસ દરમ્યાન સત્ય હકીકતોના પુરાવા રજુ કરી ફરિયાદ ખોટી હોવા અંગેની હકીકત રેકર્ડ ઉપર લાવી, ફરીયાદ ખોટી. હોવાં અંગેનો પોલીસ સી. સમરી રીપોર્ટ રજુ કરે તે માટે રજુઆત કરી શકાય.**

નિમિષ એમ.કાપડિયાએડવોકેટ.

5,બાળ ગાયત્રી સોસાયટી-2,

શ્યામલ ચાર રસ્તા,સેટેલાઈટ,

અમદાવાદ.

ફોન:079-26762762, 26751545,

Email-Id mckapadiaassociates@gmail.com